Vispārējās tiesas 2021. gada 6. oktobra spriedums – M/S. Indeutsch International/EUIPO – 135 Kirkstall (Vairāku izliektu līniju starp divām paralēlām līnijām attēls)
(Lieta T-124/20) 1
(Eiropas Savienības preču zīme – Spēkā neesamības atzīšanas process – Eiropas Savienības grafiska preču zīme, kurā attēlotas vairākas izliektas līnijas starp divām paralēlām – Absolūts atteikuma pamats – Apzīmējums, kas var veidot Eiropas Savienības preču zīmi – Regulas (EK) Nr. 207/2009 7. panta 1. punkta a) apakšpunkts (tagad Regulas (ES) 2017/1001 7. panta 1. punkta a) apakšpunkts) – Atšķirtspēja – Regulas Nr. 207/2009 7. panta 1. punkta b) apakšpunkts (tagad Regulas 2017/1001 7. panta 1. punkta b) apakšpunkts) – Pienākums lemt par prasību – Regulas 2017/1001 71. panta 1. punkts – Pretprasība)
Tiesvedības valoda – angļu
Lietas dalībnieki
Prasītāja: M/S. Indeutsch International (Noida, Indija) (pārstāvji: G. Glas, advokāts, D. Stone, A. Dykes, A. Leonelli, K. Hughes, solicitors, un S. Malynicz, QC)
Atbildētājs: Eiropas Savienības Intelektuālā īpašuma birojs (pārstāve: D. Gája)
Otra procesa EUIPO Apelācijas padomē dalībniece, persona, kas iestājusies lietā Vispārējā tiesā: 135 Kirkstall, Inc., agrāk Crafts Americana Group, Inc. (Vankūvera, Vašingtona, Amerikas Savienotās Valstis) (pārstāvji: M. Edenborough, QC, un J. Fish, solicitor)
Priekšmets
Prasība par EUIPO Paplašinātās apelācijas padomes 2019. gada 13. decembra lēmumu lietā R 2672/2017-G attiecas uz spēkā neesamības atzīšanas procesu starp Crafts Americana Group un M/S. Indeutsch International.
Rezolutīvā daļa
Atcelt EUIPO Paplašinātās apelācijas padomes 2019. gada 13. decembra lēmumu lietā R 2672/2017-G.
Izbeigt tiesvedību lietā par pamata prasību.
M/S. Indeutsch International un Eiropas Savienības Intelektuālā īpašuma birojs (EUIPO) sedz savus, kā arī atlīdzina 135 Kirkstall, Inc., agrāk Crafts Americana Group, Inc., ar pretprasību un procesu Apelācijas padomē saistītos tiesāšanās izdevumus.
135 Kirkstall, agrāk Crafts Americana Group, sedz savus tiesāšanās izdevumus saistībā ar pamata prasību pati.
____________
1 OV C 137, 27.4.2020.